Raport Atradius: Aproape jumătate din companiile din România sunt afectate de plățile întârziate în relațiile comerciale pe care le au
Pierderi financiare, presiune pe investiții, insolvență. Toate au un punct comun: plățile întârziate ale facturilor.  Impactul acestora este unul foarte mare în regiune, unde, după cum arată datele Barometrului Atradius privind Practicile de Plată, realizat pe 1.719 companii din CEE, în prima parte a acestui an (final T1 - început de T2), aproape 60% dintre companiile din Europa Centrală și de Est se așteaptă la o creștere a insolvențelor în anul următor, în special în România și Republica Cehă.   În ceea ce privește țara noastră această perspectivă este susținută de datele publicate de Oficiul Național al Registrului Comerțului (ONRC) care indică o creștere în primul trimestru din 2024 față de aceeași perioadă a anului anterior, cu aproape 9,7% a numărului firmelor și PFA-uilor intrate în insolvență